03/06/2020 | Administración LocalMunicipal
Cabanas
Bases convocatoria de axudas a fomento do emprego

Por Resolución da Alcaldía 516/2020, de data 29 de maio de 2020, procedeuse á aprobación das Bases reguladoras de axudas para o fomento do emprego mediante o impulso da actividade económica no termo municipal de Cabanas, “Activas Cabanas”, para paliar os efectos do Covid-19: Liña de axudas para autónomos/as obrigados a suspender a apertura ao público segundo RD.463/2020, de 14 de marzo, sendo as que a continuación se reproducen: A crise sanitaria provocada polo brote de COVID-19, está a transmitirse á economía e á sociedade, afectando tanto á actividade produtiva como á demanda e ao benestar das e dos cidadáns. A economía está a verse afectada por diversas canles, atendendo á evolución temporal e xeográfica do brote de COVID.19. É por iso que as prioridades absolutas en materia económica do Concello radican neste contexto, en protexer, preservar e dar soporte ao tecido produtivo e social para minimizar o impacto e lograr que, unha vez finalizada a alarma sanitaria, produza canto antes un cambio de dirección. Desta forma, e xunto con outra serie de medidas que se están preparando ou en proceso de estudo, este Concello establece unha primeira liña urxente e extraordinaria de axudas dirixidas aos colectivos máis prexudicados polo impacto económico do COVID-19 no Concello, e destinadas fundamentalmente a paliar a destrución do emprego. Preténdese protexer o interese xeral da veciñanza de Cabanas e axudar a que, unha vez finalizado o estado de alarma sanitaria, se produza canto antes o mantemento de emprego e novas contratacións, así como unha reactivación da nosa economía. O Concello de Cabanas, exercendo de administración local que actúa coa proximidade e a eficiencia de coñecer a realidade do seu tecido empresarial e datos de emprego, quere cumprir coa súa actividade de fomento de emprego seguindo as regras de estabilidade orzamentaria e de gasto, sen prexuízo de poder sacar novas liñas de axudas ao longo do ano, segundo o que a situación en cada momento requira. Nun momento en que as pequenas empresas do municipio están a incorrer en perdas pola situación de crise sanitaria mundial, o beneficio desta axuda afectará a toda a cidadanía, quedando a utilidade pública desta subvención xustificada, ao igual que a non duplicidade. Ese rol que cumpren as estruturas locais de apoio ao desenvolvemento local e ao emprego, lonxe de invadir competencias ou producir duplicidade algunha, fan posible tamén a efectividade da dimensión local do emprego que apunta tanto a Lei Nacional de Emprego (art.4, R. D. L.3/2015), como a Comisión Europea, que no seu documento de Actuación local a favor do emprego para unha estratexia europea do emprego define o ámbito local como aquel nivel que permite detectar as necesidades locais non satisfeitas, polo que lonxe de ser un ámbito no que unicamente se poñan en práctica decisións adoptadas noutros ámbitos pode combinar diferentes instrumentos e desenvolver formas de dar valor engadido ás decisións tomadas en niveis superiores acadando un nivel de precisión máis axeitado O obxecto da presente convocatoria é fomentar o emprego neste exercicio 2020 tendo en conta a necesidade de paliar e actuar de maneira inmediata, ante as consecuencias derivadas da crise económica provocada polo COVID-19, e axudar a que non se minore a actividade económica no termo municipal de Cabanas, outorgando unha axuda para paliar as perdas económicas ás persoas autónomas de Cabanas afectadas directamente como consecuencia da suspensión da apertura ao público establecida no R. D. 463/2020, de 14 de marzo, polo que se declara o estado de alarma para a xestión da situación de crise sanitaria ocasinada pola COVID-19; desta forma, esta liña de subvencións pretende contribuír a facilitar o cumprimento das súas obrigas, axudar ao mantemento da súa actividade económica no tempo e así acadar a debida protección e mantemento do emprego, obxecto último desta subvención. Preténdese protexer o interese xeral da veciñanza de Cabanas, dando soporte ás persoas autónomas con establecementos pechados, para minimizar o impacto da crise económica provocada polo COVID-19 e coaxudar para que, unha vez finalizada a alarma sanitaria, se produza canto antes unha reactivación da economía do noso municipio, actuando directamente sobre os colectivos e as persoas físicas máis afectadas, como as persoas autónomas.1. A presente convocatoria rexerase, con carácter xeral, polo disposto nas Bases de Execución do Orzamento do concello de Cabanas, nas bases reguladoras, así como, con carácter xeral, polo disposto na Lei 38/2003, de 17 de novembro, Xeral de Subvencións (en diante LXS) e o seu Regulamento de desenvolvemento, aprobado por Real Decreto 887/2006, de 21 de xullo (en diante RLXS), e na Lei 9/2007, de 13 de xuño, de Subvencións de Galicia e, supletoriamente, na Lei 39/2015, de 1 de outubro, do Procedemento Administrativo Común das Administracións Públicas e calquera outra disposición normativa que pola súa natureza puidese resultar de aplicación.2. A xestión destas subvencións suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos e eficiencia na asignación e utilización dos recursos públicos.3. A súa tramitación realizarase por medios electrónicos en aplicación do disposto no artigo 14.3 da Lei 39/2015, de Procedemento Administrativo Común das Administracións Públicas, tendo en conta tamén que a actual declaración do estado de alarma limita a circulación das persoas polas vías ou espazos de uso público 4. A convocatoria destas subvencións deberá publicarse no Boletín Oficial da Provincia (BOP), no taboleiro de edictos e na páxina web do Concello, así como na Base de datos Nacional de subvencións (BDNS). A contía destinada a atender as solicitudes destas subvencións ascende a un importe de 40.000 € do vixente orzamento municipal, con cargo á aplicación orzamentaria 241.48000, estando en tramitación actualmente o expediente de modificación de créditos número 3/2020, quedando a efectiva concesión destas axudas condicionada á súa entrada en vigor. Os fondos repartiranse por concorrencia competitiva, de acordo coa baremación regulada na base número 7 das presentes. O importe a percibir por beneficiario fixarase en base á puntuación resultante da aplicación dos baremos e do número de solicitudes presentadas, cun máximo de 600 euros por solicitude, e co límite do crédito dispoñible. Autónomos/as que desenvolven a sua actividade no termo municipal de Cabanas, e que se tiveran visto afectados/as polo peche de establecementos disposto no RD 463/2020 de 14 de marzo, derivada da situación de alarma sanitaria, de forma que se manteña a actividade, e, consecuentemente o emprego, ou se proceda a novas contratacións. Só poderá ser subvencionada una solicitude por empresa/negocio, aínda que varios socios da empresa/negocio sexan traballadores/as autónomos/as dela; igualmente só será subvencionada unha empresa/negocio, independentemente de ter varios centros de traballo ou ter de alta varias actividades económicas subvencionables.1. Estar ao corrente no cumprimento das súas obrigas tributarias coa Facenda estatal (AEAT), autonómica e local, e coa Tesourería Xeral da Seguridade Social (TGSS). Este requisito debe cumprirse desde a data de presentación da solicitude ata a data do pagamento da subvención, para o que se deberá presentar o correspondente certificado ou autorización para que este Concello poida consultalo (Modelo de Anexo I). 2. Estar dado/a de alta no imposto de actividades económicas e desenvolver a súa actividade subvencionable no Concello de Cabanas. As solicitudes estarán dispoñibles na Sede Electrónica do Concello de Cabanas e tramitaranse por vía telemática. Deberá presentarse o Anexo I debidamente cuberto e asinado xunto coa documentación acreditativa que proceda, de acordo co sinalado nestas bases. O prazo de presentación de solicitudes será de vinte días hábiles a partir do día seguinte á publicación do extracto da convocatoria no Boletín Oficial da Provincia (BOP), que deberá ser tamén obxecto de publicidade na Base de Datos Nacional de Subvencións. A presentación da solicitude de subvención fóra do prazo establecido ou a non utilización, se é o caso, dos formularios normalizados de uso obrigatorio (ANEXO I) serán causas de inadmisión da solicitude, sen posibilidade de subsanación. Xunto coa solicitude poderá presentarse a conta xustificativa dos gastos nos que xa se tivese incorrido e que sexan subvencionables. O Período subvencionable abranguerá dende o 01.01.2020 ata o 31.12.2020. Os gastos xustificativos que se poden presentar para ter dereito ao pagamento da subvención serán os seguintes (deberá acreditarse en todo caso o efectivo pagamento da contía xustificada, e acreditación documental xustificativa): – Cotas á seguridade social do/a traballador/a autónomo/a e xustificante do pagamento. – Nóminas dos/as empregados/as por conta allea e contrato (non se valorarán xornadas inferiores a 20 horas semanais) e xustificante do pagamento – Gastos de xestoría. Deberá presentar facturas e xustificante do pagamento. – Alugueiro do local. Deberá presentarse facturas e contrato de aluguer, así como xustificante do pagamento.7.- Baremación e puntos A valoración máxima por solicitante será de 10 puntos, de acordo coa seguinte posible puntuación: a) 2 puntos por ter suspendida a actividade en base ao establecido no R. D. 463/2020, de 14 de marzo. b) 2 punto por un/ha empregado/a por conta allea (non se valorarán xornadas inferiores a 20 horas semanais) c) 4 puntos por 2 empregados/as por conta allea (non se valorarán xornadas inferiores a 20 horas semanais) d) 5 puntos por 3 ou máis empregados/as por conta allea (non se valorarán xornadas inferiores a 20 horas semanais) e) 1 punto por cada mes de mantemento da actividade (cun máximo de 3), a maiores dos tres meses que se recollen como obriga dos beneficiarios de mantemento da actividade no punto 9; no caso de puntuar nos apartados “b”, “c” ou “d”, deberá manterse a contratación de dito persoal. O importe a percibir por beneficiario fixarase, co límite do crédito dispoñible, en base á puntuación resultante da aplicación dos baremos e do número de solicitudes presentadas, cun máximo de 600 euros por solicitude. • DNI ou NIE • Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o do local de desenvolvemento da actividade. (IAE) • Resolución/certificación do alta no Réxime Especial de Traballadores Autónomos ou a Mutua profesional correspondente. • Modelo designación de conta bancaria ou certificación bancaria. • Xustificación de gastos e pagos que nos que incurriran dende o 1 de xaneiro de 2020 (xunto con declaración xurada dos compromisos baremables e xustificación documental da situación dos traballadores por conta allea -ERTE, Contratos, nómina, etc.-) Deberase presentar así mesmo unha declaración xurada asinada pola persoa interesada ou representante legal ou apoderado da persoa ou entidade solicitante que conterá o pronunciamento expreso sobre as seguintes cuestións (MODELO DE ANEXO I): - Que a actividade desenvolvida viuse afectada polo peche de establecementos disposto RD 465/2020 de 17 de marzo que modifica o artigo 10 do RD 463/2020 de 14 de marzo. - Que a persoa solicitante asume o compromiso de destinar a subvención á finalidade prevista. - Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, xeral de subvencións - Que a persoa solicitante comprométese ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. - Que a persoa solicitante comprométese á comunicación de subvencións concedidas con anterioridade á presentación da subvención coa mesma finalidade e o compromiso de comunicar o máis axiña posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables.3.- Certificados de acharse ao corrente no cumprimento das obrigas tributarias coa Axencia Estatal da Administración Tributaria, Autonómica e Local, fronte á Seguridade Social (TGSS), ou autorización para a súa consulta, asinado pola persoa interesada ou representante legal da persoa ou entidade solicitante.1. A instrución do procedemento corresponderá ao Técnico local de emprego (Departamento de Desenvolvemento Local), quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales deba formularse a proposta de resolución.2. Se resultase que a documentación está incompleta ou é defectuosa, requiriráselle á persoa solicitante para que no prazo de dez (10) días hábiles a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.3. As notificacións de resolucións e actos administrativos practicaranse nos termos previstos na normativa reguladora do procedemento administrativo común. Logo de que transcorra o prazo establecido para alegar ou emendar as solicitudes requiridas para iso e informadas polo órgano instrutor, este elevará proposta de acordo que, previa fiscalización, se someterá á aprobación do órgano competente e se procederá á súa publicación.4. A resolución do expediente será adoptada pola Alcaldía, ou órgano en que delegue. O acordo de concesión de subvencións conterá tanto o outorgamento das subvencións, que fixará expresamente a súa contía, e incorporará, se é o caso, as condicións, obrigas e determinacións accesorias a que debe suxeitarse a persoa beneficiaria destas, como a desestimación expresa do resto das solicitudes, se é o caso, e as causas de denegación.5. O acordo será obxecto de publicación na páxina web municipal, no taboleiro de edictos do Concello e na Base de Datos Nacional de Subvencións, servindo esta publicación para os efectos da notificación.6. O prazo máximo de resolución do procedemento será de seis meses desde a data en que finalice o prazo de presentación das solicitudes. Porá fin á vía administrativa, podéndose interpor contra ela un recurso potestativo de reposición no prazo dun mes, ante o mesmo órgano que dite a resolución ou ben recorrer directamente ante a orde xurisdicional contencioso-administrativa na forma e prazos previstos na lei reguladora da devandita xurisdición.1. O pagamento desta subvención realizarase ata a contía máxima xustificada correctamente (e sempre co límite do importe total concedido) de acordo co punto 6 (documentación xustificativa achegada xunto coa solicitude). En caso de concederse maior contía ca o importe xustificado e achegado coa solicitude de subvención, e xa que o importe concedido pode xustificarse ata o 31/12/2020, poderán presentarse cantas xustificacións parciais se consideren oportunas, que, unha vez aprobadas, e ata o límite da contía concedida, serán pagadas mediante transferencia bancaria.2. En caso de incumprimento das obrigas ou compromisos achegados, no seu caso, detalladas nesta convocatoria, o Departamento de Desenvolvemento Local iniciará de oficio expediente administrativo que, previa audiencia á persoa interesada, proporá a iniciación de procedemento de reintegro dos fondos (ou da parte proporcional que corresponda), xunto coa liquidación dos xuros de mora correspondentes. Son obrigas dos beneficiarios da axuda: a) Manter a actividade económica durante “3” meses, como mínimo, a partir do día seguinte ao do levantamento do estado de alarma b) Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións. c) Cumprir as restantes obrigas que detallan as Bases de execución do orzamento do concello de Cabanas. d) Xustificar a subvención segundo o establecido nas presentes bases e) Someterse ás actuacións de comprobación e control financeiro previstas pola vixente normativa en materia de subvencións a exercer pola Intervención xeral municipal. Poderán presentarse cantas xustificacións parciais se estimen necesarias achegando a documentación xustificativa que se indica nas presentes bases sendo o prazo máximo de xustificación ata o 31/12/2020, coincidente co período subvencionado.1. O reintegro do importe percibido, cando proceda, rexerase polo disposto na LXS e no RLXS.2. Xunto ás causas de invalidez da resolución de concesión, recollidas no artigo 36 da LXS, darán lugar á obriga de reintegrar, total ou parcialmente, as cantidades percibidas, así como a esixencia dos xuros de mora correspondentes desde a data do pagamento da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións. En particular, operarán a seguinte causa de reintegro: - Se a persoa beneficiaria incumpre a obriga de manter a actividade empresarial/contratacións o tempo declarado obxecto de baremación procederá ao reintegro da parte proporcional dos meses pendentes do cumprimento.3. Sen prexuízo de iniciar o procedemento de reintegro, en caso de incumprimento das obrigas establecidas con motivo da concesión da subvención ou percepción doutra subvención que faga superar o 100% da actividade subvencionada, a persoa beneficiaria deberá comunicar ao órgano xestor por rexistro electrónico este feito e efectuar a devolución voluntaria da cantidade en exceso percibida. Para iso, deberá poñerse en contacto co Servizo Xestor aos efectos dos trámites a seguir. Así mesmo, calcularanse os xuros de mora ata o momento no que se produza a devolución efectiva pola súa banda. Cabanas, 29 de maio de 2020 O Alcalde, Carlos Ladra Brage DNI/NIE: Apelidos e nome: Enderezo: Teléfono: Correo electrónico: Enderezo: Teléfono: Correo electrónico:  Autorizo á notificación electrónica como medio de notificación preferente Actividade económica: Epígrafe IAE: Código CNAE: Enderezo fiscal/actividade: Autónomo Individual Autónomo Societario Autónomo Colaborador Autónomo Dependente Número total de autónomos por establecemento Representante/DNI: 1.- Para que solicite en calquera momento da tramitación da subvención certificación de atoparse ao corrente no cumprimento das obrigas tributarias coa AEAT, ATRIGA, Seguridade Social e co Concello de Cabanas, e a súa situación no censo de actividades económicas da AEAT. Si  Non  2.- Que aos efectos da Lei Orgánica 3/2018, de 5 de decembro, de protección de datos persoais e garantía dos dereitos dixitais, o representante legal asinante deste documento, así como calquera outra persoa cuxos datos se recollan no mesmo, autoriza ao Técnico local de emprego ou instructor do procedemento, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello de Cabanas que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei 38/2003, Xeral de Subvencións e normativa de desenvolvemento, así como para a xestión doutros servizos ou programas de iniciativa municipal do seu posible interese. Ése, así mesmo, consciente de que o datos facilitados poden resultar obrigatorios para a xestión e tramitación do expediente, comprométese a comunicar no menor prazo de tempo posible ao Técnico local de emprego ou departamento instructor, calquera variación dos datos manifestados co fin de poder proceder a súa actualización. O Técnico local de emprego ou departamento instrutor, en tanto non se comunique o contrario, entenderá que os datos proporcionados son exactos e actuais. Por parte de representante legal asinante ou calquera outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación ao Técnico local de emprego ou departamento instructor. Advertindo das responsabilidades legais que se derivan por falsidade en documentos administrativos e, en particular, a esixencia do reintegro da subvención máis os xuros de demora correspondentes, sen prexuízo da tramitación do correspondente expediente. Si  Non   Que a actividade desenvolvida pola empresa viuse afectada polo peche de establecementos disposto no RD 463/2020 de 14 de marzo  Que a persoa solicitante asume o compromiso de destinar a subvención á finalidade prevista  Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, xeral de subvencións  Que a persoa solicitante se encontra ao corrente das obrigas tributarias coa Axencia Estatal de Administración Tributaria, coa Consellería de Facenda da Xunta de Galicia, e coa Administración Xeral da Seguridade Social así como co Concello de Cabanas.  Que a persoa solicitante se compromete ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro  Que a persoa solicitante se compromete á comunicación das subvencións concedidas con anterioridade á presentación da subvención coa mesma finalidade e o compromiso de comunicar á maior brevidade posible as axudas obtidas con posterioridade á presentación da solicitude, sen que en ningún caso, no seu conxunto, superen o 100% dos gastos subvencionables  DNI/NIE.  Alta no Censo de Obrigados Tributarios e alta no Imposto de Actividades Económicas, no caso de non autorizar a súa comprobación.  Resolución/certificación de alta no Réxime Especial de Traballadores Autónomos, en calquera outro réxime especial por conta propia da Seguridade Social ou mutualidade de colexio profesional correspondente.  Modelo de designación de conta bancaria ou certificación bancaria.  Xustificantes do gasto que se acredita para o pagamento, concretamente os seguintes:.